الانوار فی آیات النبی المختار (کتاب)

مصنف کا تعارف 
عبد الرحمٰن الثعالبی (وفات: 875ھ) ایک مفسر، مالکی فقیہ، صوفی اور اشعری العقیدہ متکلم تھے۔ آپ الجزائر میں پیدا ہوئے، جو آپ کے آبا و اجداد الثعالبة کا وطن تھا۔ وہ نویں صدی ہجری میں اشاعرہ مالکیہ کے نمایاں علما میں شمار ہوتے ہیں اور شہر الجزائر میں "سیدی عبد الرحمٰن" کے لقب سے معروف ہو چکے ہیں۔تراث العلامة عبد الرحمان الثعالبي محور ملتقى بالجزائر العاصمة - موقع وكالة الأنباء الجزائرية - نشر في الأحد, 25 تشرين2/نوفمبر 2018 
 کتاب کا تعارف 
یہ کتاب سیرتِ نبویہ کی دیگر کتابوں سے منفرد ہے۔ اس میں مؤلف نے سابقہ ماخذ سے بھرپور استفادہ کیا اور بعد کے مؤلفین کو بھی علمی سرمایہ فراہم کیا۔ اس کی سب سے بڑی خوبی اس کا وقیع مواد ہے، جس میں امام عبد الرحمٰن الثعالبي نے بعض ایسی کتب سے روایات نقل کی ہیں جو اب نایاب یا ناپید ہو چکی ہیں۔الأنوار في آيات النبي المختار صلى الله عليه وسلم : 1-3 للكاتب عبد الرحمن الثعالبي – الورّاقون 

 مواد کی جھلک 
کتاب کی ابتدا میں آیا ہے:
"تم اسی کے ساتھ ہو گے جس سے تم محبت رکھتے ہو… باب آنحضرت صلی اللہ علیہ وسلم کے نسب کے بیان میں۔ ابن اسحاق نے کہا: وہ محمد صلی اللہ علیہ وسلم ہیں، بن عبد اللہ، بن عبد المطلب اور عبد المطلب کا نام شیبہ بن ہاشم تھا…"

کتاب کے اختتام پر مذکور ہے:
"جب آپ صلی اللہ علیہ وسلم کی تدفین ہو گئی، تو مہاجرین اور انصار رضی اللہ عنہم اپنے گھروں کو واپس لوٹے، فاطمہ رضی اللہ عنہا اپنے گھر واپس آئیں اور ان کے پاس خواتین جمع ہو گئیں…"الأنوار في آيات النبي المختار - ثعالبي، عبد الرحمن - Google Livres 

 مخطوطات کتاب 
شیخ محمد الشریف قاہر کو سیرت نبوی پر مشتمل امام عبد الرحمٰن الثعالبي کی کتاب «الأنوار في آيات النبي المختار» کا مخطوطہ شیخ عمر بوعنانیؒ سے حاصل ہوا، جن کے پاس یہ نسخہ موجود تھا اور انھوں نے یہ مخطوطہ براہِ راست قصبہ الجزائر میں واقع شیخ عبد الرحمٰن الثعالبي کے مزار سے حاصل کیا تھا۔
اس کتاب کا ایک اور مخطوطہ سعودی عرب کی عربی ڈیجیٹل لائبریری میں بھی موجود ہے، جو 204 صفحات پر مشتمل ہے اور مکمل طور پر ڈیجیٹلائز کیا جا چکا ہے۔

 تحقیق 
 جب شیخ محمد الشریف قاہر کو یہ مخطوطہ دستیاب ہوا، تو انھوں نے سنہ 1990ء سے لے کر تقریباً 2001ء تک دس سالہ عرصے میں اس کی تحقیق اور مطالعہ پر پوری توجہ دی۔
 یہ کتاب انھوں نے الجزائر یونیورسٹی میں ڈاکٹریٹ (Doctorat d'État) کی سطح پر تحقیق کے طور پر پیش کی اور یہ مقالہ سال 2000ء میں زیرِ بحث آیا۔يومية الشعب الجزائرية - العلامة محمد الشريف قاهر 
 ڈگری مکمل ہونے کے بعد انھوں نے 2001ء میں اس کتاب کے مخطوط کو طباعت کے لیے آخری شکل دی۔

 طبعات 
 . پہلی مطبوعہ شکل:
ناشر: دار ابن حزم (بیروت) اور دار التراث ناشرون (اشتراکاً)
تاریخ اشاعت: 1 جنوری 2005ء (1426ھ)
تحقیق: ڈاکٹر محمد الشریف قاہر
جلدیں: 3
کل صفحات: 1156
سائز: 17 × 24 سینٹی میٹر
 . الجزائری اشاعت:
ناشر: عالم المعرفة للنشر والتوزيع، الجزائر
تاریخ اشاعت: 2011ء (1432ھ)
تحقیق: ڈاکٹر محمد الشریف قاہر

 حوالہ جات 

زمرہ:پندرہویں صدی کی عربی کتب
زمرہ:نویں صدی ہجری کی کتب
زمرہ:سیرت نبوی
زمرہ:ویب آرکائیو سانچے مع وے بیک روابط
زمرہ:ویکی ڈیٹا والے صفحات
زمرہ:مرکزی موضوع ویکی ڈیٹا سے ماخوذ